In nomine Patris,  Filij,  Spiritus sancti, Amen. GVARINVS Dei gratia Ambianensis humilis Episcopus, sanctæ Ecclesiæ filiis præsentibus  futuris, feliciter niti ad brauium supernæ vocationis. SCIAT caritas  dilectio vestra, quoniam Bernardus de Ballolio miles strenuus, consiliis diuinis  hortatibus nostris,  religiosorum virorum sapienter acquiescens,  animabus prædecessorum suorum,  propriæ saluti,  successorum suorum prouide consulens, quædam Altaria ad ipsum,  eius antecessores hereditario iure pertinentia, quæ licet iniuste, vtpote laicus, ad periculum animæ suæ, diu ipse tenuerit, Monasterio Cluniacensi, Dei tactus aspiratione, concessit. Huic autem concessioni fratres eius,  vxor sua Mathildis,  filij eius Ingelrannus,  Wido, Eustachius,  Bernardus,  filia sua Hatuildis interfuerunt,  ob remedium animarum suarum assensum libentissime præbuerunt, eademque Altaria in manibus nostris reddentes, libere  quiete spontanei dimiserunt. Nos autem Cluniacensis Monasterij religionem considerantes, in præsentia Archidiaconorum nostrorum, Radulphi videlicet  Balduini,  Clericorum Achardi  Valteri Sacerdotum nostrorum,  aliorum multorum, tam Clericorum quam laicorum religiosorum,  multorum hominum suorum, eadem Altaria donauimus: saluis Ecclesiæ Ambianensis, nostrisque,  successorum nostrorum,  ministrorum, sicut ipsa Altaria ab antiquo persoluerant, consuetudinibus,  Episcopali auctoritate in perpetuum confirmamus. Ita scilicet vt Monachi, qui in Ecclesia de domno Petro Deo seruirent, Cluniacensi Capitulo Marcham vnam argenti singulis annis persoluant,  sic ipsorum omnes Altarium redditus in vsus suæ Ecclesiæ,  in expensas suas, libere  quiete possidendo retineant, Ecclesiam scilicet de domno Petro, Altare de Ballolio, Altare de Turs, Altare de Ardicuria, Altare de Ramburellis, Altare de Alenai. Actum hoc anno Dominicæ Incarnationis, M. C. XXXVIII. Indictione II. feliciter, Amen.